CELEX: 32012R0619
Language: da
Date: 2012-07-10 00:00:00
Title: Kommissionens gennemførelsesforordning (EU) nr. 619/2012 af 10. juli 2012 om 173. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

11.7.2012   
            
            
               DA
            
            
               Den Europæiske Unions Tidende
            
            
               L 179/11
            
         KOMMISSIONENS GENNEMFØRELSESFORORDNING (EU) Nr. 619/2012
   af 10. juli 2012
   om 173. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 5, og
   ud fra følgende betragtninger:
   
               (1)
            
            
               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.
            
         
               (2)
            
            
               Den 2. juli 2012 besluttede sanktionskomitéen under FN's Sikkerhedsråd at fjerne en fysisk person og 1 enhed fra listen over de personer, grupper og enheder, der er omfattet af indefrysningen af pengemidler og økonomiske ressourcer, efter at have behandlet den pågældende persons og den pågældende enheds anmodning om at blive fjernet fra listen og den fyldestgørende rapport fra det ombudsmandskontor, der blev oprettet i medfør af FN's Sikkerhedsråds resolution 1904(2009).
            
         
               (3)
            
            
               Bilag I til forordning (EF) nr. 881/2002 bør derfor ajourføres —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. juli 2012.
      
         
            På Kommissionens vegne For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EFT L 139 af 29.5.2002, s. 9.
   
      BILAG
      Bilag I til forordning (EF) nr. 881/2002 ændres således:
      
                  1)
               
               
                  Følgende punkt under overskriften "Juridiske personer, grupper og enheder" udgår:
                  "Movement for Reform in Arabia (alias (a) Movement for Islamic Reform in Arabia, (b) MIRA, (c) Al Islah (Reform), (d) MRA, (e) Al-Harakat al-Islamiyah lil-Islah, (f) Islamic Movement for Reform, (g) Movement for (Islamic) Reform in Arabia Ltd, (h) Movement for Reform in Arabia Ltd). Adresse: (a) BM Box: MIRA, London WC1N 3XX, Det Forenede Kongerige, (b) Safiee Suite, EBC House, Townsend Lane, London NW9 8LL, Det Forenede Kongerige. Andre oplysninger: (a) e-mail-adresse: info@islah.org og info@islah.tv, (b) websted http://www.islah.info, (c) tlf. 020 8452 0303, (d) fax 020 8452 0808, (e) selskabsnummer i Det Forenede Kongerige 03834450. Den i artikel 2a, stk. 4, litra b), omhandlede dato: 15.7.2005."
               
            
                  2)
               
               
                  Følgende punkt under overskriften "Fysiske personer" udgår:
                  "Saad Rashed Mohammad Al-Faqih (alias (a) Abu Uthman Sa'd Al-Faqih, (b) Sa'ad Al-Faqih, (c) Saad Alfagih, (d) Sa'd Al-Faqi, (e) Saad Al-Faqih, (f) Saad Al Faqih, (g) Saad Al-Fagih, (h) Saad Al-Fakih, (i) Sa'd Rashid Muhammed Al- Fageeh). Titel: Læge. Adresse: London, Det Forenede Kongerige. Fødselsdato: (a) 1.2.1957, (b) 31.1.1957. Fødested: Al-Zubair, Irak. Nationalitet: saudiarabisk. Andre oplysninger: leder af Movement for Reform in Arabia. Den i artikel 2a, stk. 4, litra b), omhandlede dato: 23.12.2004."